open-index/open-wikipedia-markdown huggingface dataset:
Everybody Dies

"**Everybody Dies**" (בעברית: "**כולם מתים**") הוא שיר שהוקלט על ידי הזמרת-יוצרת האמריקאית בילי אייליש. השיר יצא לאור ב-30 ביולי 2021, על ידי חברות התקליטים דארק-רום ואינטרסקופ, כרצועה מתוך האלבום, *[[Happier Than Ever]]*.

## רקע ופרסום
השיר נכתב על ידי אייליש, יחד עם אחיה, פיניאס או'קונל, שגם הפיק את השיר. "Everybody Dies" היא הרצועה האחת עשרה מתוך אלבומה השני של אייליש, *[[Happier Than Ever]]*.

ב-30 ביולי 2021, יום יציאת האלבום, עלה קליפ המילים הרשמי לשיר בערוץ היוטיוב של אייליש.

בסמוך לצאתו, עלה השיר לרשת הזרמת המדיה ספוטיפיי, תוך שהצליח לצבור שם למעלה מ-57 מיליון השמעות.

## ביקורות
השיר זכה לביקורות חיוביות ולשבחים רבים מצד המבקרים. אלכס מקלוי מהעיתון המקוון "The A.V. Club" ציין לחיוב את השיר, יחד עם "Goldwing", רצועה אחרת מתוך האלבום, וכתב: "כל כך הרבה מתרחש בין הרצועות 'Goldwing' ו-'Everybody Dies', המזכירות שירים של רדיוהד מהשנים האחרונות, תופים אלקטרוניים שבירים וסינת'ים שלוקחים את קולה של אייליש לכיוונים חדשים". עם זאת, מקלוי ציין באופן שלילי את רצף חלק מהרצועות באלבום, המתחיל בשיר, וכאשר לאחריו מגיעים הסינגלים "Your Power" ו-"NDA": "לפעמים זה עניין של רצף לא מוצלח. שלושת השירים הללו חזקים, אבל כאשר הם באים בזה אחר זה, הם מרגישים צורמים, כאילו שאייליש ואחיה פשוט לא יכלו להשאיר חלק מהחומרים האיכותיים בסטודיו".

קיטי אמפייר מהאובזרבר כתבה על השיר: "'Everybody Dies' היא רצועה בוגרת מאוד על מוות, שבה אייליש תוהה איך אנשים היה רוצים להישמר קריוגנית אם כל אהוביהם היה מתים בסופו של דבר". במגזין NME נכתב על השיר כי הוא "פופ מציאותי וסוער, ובעודו מתגבר, קולה של אייליש נשבר לסדק, והיא שרה בכעס:  (בעברית: "אנחנו מספרים אחד לשני שקרים")". ג'ון אמן מ-"PopMatters" שיבח את השיר וכתב כי הוא "ממחיש את היכולות הווקאליות של אייליש בצורה הטובה ביותר". בכתבה לאתר וואלה, זכה השיר לביקורת חיובית, ואף נכתב כי אייליש "מצליחה להגיע למנעדי שירה מרשימים". בבילבורד, דורג השיר במקום ה-12 בדירוג 16 השירים מתוך האלבום, ונכתב כי "רצועה זו משקף את צעדיה הראשונים של אייליש לכתיבה על נושאים רחבים ומורכבים יותר".

על אף הביקורות החיוביות, ג'ייסון פריידמן ממגזין "Paste" הרגיש כי השיר אינו גמור מבחינה אינסטרומנטלית, וכתב כי ההפקה "יפה, אך אינה מתובלת". גם ג'ון מרפי מהמגזין הלונדוני "musicOMH" ציין כי הרצועה מרגישה "לא מפותחת". קווין מורלנד מפיצ'פורק סברה כי "האחיזה הקודרת של 'Everybody Dies' באקזיסטנציאליזם כמעט ולא מותירה רושם". האריסון ברוקלהרסט מ-"The Tab" דירג את השיר במקום ה-36 מתוך 47 שיריה של אייליש, וכתב כי השיר הוא "רצועת אלבום בינונית שלא עושה שום דבר רע, אבל מתעסקת קצת יותר מדי בנושאים הקיומיים שלה".

### דירוגים

## קרדיטים
* בילי אייליש – שירה, כתיבה, הפקה קולית
* פיניאס או'קונל – כתיבה, הפקה, הנדסה, בס, הנדסת תופים, סינתיסייזר, מלוטרון, פנדר רודס, עיבוד ווקאלי
* דייוויד קוץ' – הנדסת מאסטרינג
* רוב קינלסקי – הנדסת מיקס

## נתוני מכירות

## היסטוריית יציאות לאור

## הערות שוליים

קטגוריה:שירי בילי אייליש
קטגוריה:שירים באנגלית
קטגוריה:שירים שנכתבו על ידי בילי אייליש
קטגוריה:שירים שנכתבו על ידי פיניאס או'קונל
קטגוריה:שירים שהופקו על ידי פיניאס או'קונל
קטגוריה:שירים על מוות
קטגוריה:שירי זהב באוסטרליה
עש הקיסר

**עש הקיסר** (שם מדעי: *Attacus caesar*) הוא מין של עש השייך למשפחת השבתאיים מסדרת הפרפראים. הוא נפוץ בבתי הגידול בדרום הפיליפינים.

העש, שתואר לראשונה ב-1873, הוא העש השני בגודלו בעולם, ומוטת כנפיהן של הנקבות יכולה להגיע ל-255 מילימטרים.

הזחלים חיים על סוגים שונים של שיחים ועצים, ויכולים לנצל מגוון של צמחי מזון. הפרפרים הבוגרים אינם ניזונים, אלא שורדים משומן שאגרו בתקופתם כזחלים.

## קישורים חיצוניים

## הערות שוליים

קטגוריה:שבתאיים
קטגוריה:בעלי חיים שתוארו ב-1873
ארמון המושל במוגדישו

**ארמון המושל במוגדישו** (באיטלקית: **Palazzo del Governatore, Mogadiscio**) היה מעונו של מושל סומליה האיטלקית, ולאחר מכן של מנהל טריטוריית הנאמנות של סומלילנד.

הארמון נבנה במהלך התקופה הקולוניאלית האיטלקית בעיר מוגדישו, הממוקמת בדרום סומליה של ימינו. הארמון היה המקום הראשון בעולם בו הונף דגל סומליה המודרנית.

## היסטוריה
הארמון נבנה בסוף שנות ה-20 של המאה ה-20, בתקופת סומליה האיטלקית בעיר הבירה מוגדישו, הנמצאת בדרום סומליה של ימינו. באותם עשורים העיר התמלאה במבנים בסגנון אורבניזם איטלקי. ארמון המושל היה אחד המבנים הבולטים והידועים ביותר שנבנו בסגנון האדריכלות הפשיסטית הקולוניאלית. הארכיטקטורה היא שילוב של סגנונות איטלקיים וערביים, כאשר הקומה השנייה מעוטרת בריהוט מתקופת הרנסאנס האיטלקי. מול הכניסה הראשית של הארמון הוקמה גינה ענקית.

הארמון נחנך על ידי המושל האיטלקי צ'זארה מריה דה וקי.

ב-1975 הארמון נהרס ועל חורבותיו הוקם מלון "אל עורובה". ב-1992, במהלך מלחמת האזרחים במדינה, ספג מלון עורובה נזקים כבדים.

## קישורים חיצוניים

## הערות שוליים

קטגוריה:מוגדישו
קטגוריה:איטליה בתקופת הפשיזם
קטגוריה:אפריקה: מעונות רשמיים
עש הרקולס

**עַשׁ הֶרְקוּלֶס** (שם מדעי: *Coscinocera hercules*) הוא מין של עש השייך למשפחת השבתאיים מסדרת הפרפראים. הוא מין אנדמי לגינאה החדשה ולצפון אוסטרליה. המין תואר לראשונה על ידי ויליאם הנרי מיסקין ב-1876.

## תיאור
לפרטים הבוגרים של העש יש מוטת כנפיים של כ-27 סנטימטרים, מה שהופך אותו לעש הגדול ביותר שנמצא באוסטרליה, ולכנפיו יש את שטח הפנים המתועד הגדול ביותר (300 סנטימטרים רבועים) של כל חרק חי.

צבעם בעיקר חום-זהוב ולבן, עם כתמים שקופים בכל אחד מארבעת חלקי הכנפיים. ה"זנבות" שעל הכנפיים ארוכים יותר אצל הזכרים מאצל הנקבות, מה שמאפשר להבדיל בין המינים בנקל.

הזחלים חיים על סוגים שונים של שיחים ועצים, ויכולים לנצל מגוון של צמחי מזון. הפרפרים הבוגרים אינם ניזונים, אלא שורדים משומן שאגרו בתקופתם כזחלים.

## קישורים חיצוניים

## הערות שוליים

קטגוריה:ערכים שבהם תבנית בריטניקה אינה מתאימה
קטגוריה:שבתאיים
קטגוריה:בעלי חיים שתוארו ב-1876
ליפוט שאטורי

**ליפוט שאטורי** (במקור **שניידר**, בהונגרית: **Sátori Lipót**; 1899 – 1943) היה גרפיקאי יהודי-הונגרי, מעצב כרזות ומאייר ספרים; דמות יוצאת דופן בתולדות עיצוב הכרזות ההונגרי. הוא נודע בשנות בעשור השני של המאה ה-20 ובעשור השלישי של המאה ה-20 בעיקר בזכות כרזות הסרטים שלו בסגנון אר נובו. מקום עבודתו היה בודפשט.

## קורות חיים
שמאל|ממוזער|300x300 פיקסלים|כרזה לסרט הגרמני דרך המוות (1917)
שמאל|ממוזער|300x300 פיקסלים|כרזה לסרט האיטלקי אודטה (1918)
ליפוט שניידר נולד בשנת 1899 כילד במשפחה יהודית. לא ידועים מקומות הולדתו ומותו (סביר בהחלט שנספה בשואה) ואף לא התאריכים המדויקים של שני אירועים אלה. הוא המשיך את לימודיו (אחרי סיום התיכון) בבית הספר לאמנויות שימושיות בבודפשט (שמה כיום אוניברסיטת מוהולי-נאג' לאמנות ועיצוב). כרזות הסרטים הראשונות שלו פורסמו כבר בשנת 1917 בגיל 18 בלבד. בשנים הראשונות לקריירה עבד באופן קבוע ב"תיאטרון הלאומי לקולנוע - אורניה" (Uránia Nemzeti Filmszínház). במהלך מלחמת העולם הראשונה עיצב כרזות בעיקר לסרטי תעמולת מלחמה. בשנת 1919 הכין כרזה לרפובליקה הסובייטית ההונגרית.

בשנים 1918–1919 פתח את הסטודיו לגרפיקה עם אימרה פלדש, בו עבדו על כמה עיצובים של כרזות, אך לא יצרו רק כרזות קולנוע. הם יצרו את החתימה המשותפת שלהם של **földeSSátori** מסגסוגת, מתוך החתימות של שניהם. בשנות העשרים והשלושים קיבלו מספר משימות. לאחר שפלדש עזב את בודפשט, שאטורי יצר לבד או עם דיולה פייש. מספר איורי ספר קשורים בשמו. הוא נפטר בשנת 1943.

## סגנונו
עד מהרה זכה לשבחים על היכולת לסכם סרטים בצורה של כרזות שמושכות את העין. הכרזות הראשונות שלו מייצגות את סגנון האר נובו המעוטר של העשור הראשון של המאה ה-20 עד שנות ה-20. עבודות אלה ריאליסטיות יותר ומבליטות את ההיסטוריה של הסרטים. שאטורי עיצב על הכרזה לעיתים קרובות את אחת הדמויות הראשיות בסרט או בסצנה חשובה בסרט. לרוב הכרזות שלו שנעשו בשנות העשרים והשלושים יש מאפיינים של טרנד האר דקו. הם כבר מאופיינים באזורים גדולים וצבעוניים וקווים חזקים מבעבר.

אחד המוטיבים הפופולריים ביותר של שאטורי היה האישה, בדרך כלל גיבורת הסרט. הדמויות האלה תוארו בכרזה בדרך כלל בצורה דמונית וארוטית. בעבודותיו השתמש לעיתים קרובות באפקטים חזקים של אור. הסגנון והנושא של יצירותיו דומים מאוד לאלה של שותפו, אימרה פלדש. בעוד שהכרזות של פלדש התבססו על איור, הרי עבודותיו של שאטורי ביטאו יותר ציור ואקספרסיביות. הוא השתמש לעיתים קרובות בצבעים עזים ותוססים ובצורות דינאמיות. סגנונו השתלב היטב בעולם הוויזואלי של עידן הסרט האילם.

## קישורים חיצוניים

* ליפוט שאטורי, ב-Budapest Poster Gallery
* ליפוט שאטורי, ב-Artnet

## הערות שוליים

קטגוריה:גרפיקאים ומאיירים יהודים הונגרים
קטגוריה:בוגרי אוניברסיטת מוהולי-נאג' לאמנות ועיצוב
קטגוריה:הונגרים שנולדו ב-1899
קטגוריה:הונגרים שנפטרו ב-1943
איגנץ פישהוף

**איגנץ וילמוש פישהוף** (בהונגרית: **Fischhof Ignác Vilmos**; אובודה, 7 בספטמבר 1814 – בודפשט, 15 ביוני 1897) היה רופא יהודי-הונגרי.

## ביוגרפיה
איגנץ פישהוף נולד במשפחה יהודית באובודה (בודה הישנה) בהונגריה כבנם של יוזף פישהוף, יליד אייבנשיץ (כיום איוואנצ'יצה שבחבל מוראביה) ושל רוזלי לבית לוי, ילידת בודה. הוא היה אחיו של אדולף פישהוף. איגנץ למד בפשט ובווינה וסיים את לימודיו באוניברסיטה וינה. בשנות ה-40 של המאה ה-19 הוא הפך לרופא ליד פריסניץ (Prießnitz הוא כפר ועירייה לשעבר במחוז Burgenlandkreis, בסקסוניה-אנהלט, גרמניה. מאז 1 בינואר 2010, היא חלק מהעיירה נאומבורג), בבית חולים ביסניק שבשלזיה (כיום חלק מצ'כיה) ולאחר מכן בווינה. בשנת 1856 חזר לפשט. במגרש משלו שקנה, סמוך לקפלת הרמינה, הקים ספא רפואי לטיפול במים קרים, שהוא ניהל בעצמו עד 1888. ובשנת 1892 המקום נרכש על ידי הממשלה ובמקום הוקם המכון לעיוורים. פישהוף היה אחד התועמלנים והמקדמים הראשונים של המים הרפואיים של הסליאץ' (סליאץ' היא עיירת ספא במחוז באנסקה ביסטריצה שנפת באנסקה ביסטריצה בסלובקיה).

## עבודותיו

* Szliács das Pyrmont Ungarns; wie es wirkt und wie es angewendet werden soll. Ein Leitfaden für practische Aerzte und alle Jene, die sich der ausgezeichneten Szliácser Heilquellen mit gutem Erfolge beidenen wollen. Auf Erfahrung gegründet. Pesth, 1847.
* Bericht über das hydriatische verfahren in der Kaltwasserheilanstalt zu Lunkány und der hydropathischen Winterheilanstalt in Pest. Pesth. 1855.

## לקריאה נוספת
* שאנדור דרנאי: עבודות דוקטורט הונגריות ישנות 1772–1849. כרך א' 1998.
* אנדראש גרגיי: לקסיקון של רופאים יהודים הונגרים מצטיינים. ב', מכבי, 2001.
* פאל גוליאש: חייהם ויצירותיהם של סופרים הונגרים. איגוד הספרנים והארכיונאים ההונגרים, 1939-2002.
*Szinnyei József: Magyar írók élete és munkái (חייהם ויצירותיהם של סופרים הונגרים)

## קישורים חיצוניים
* Adatai a Petőfi Irodalmi Múzeum katalógusában (נתוניו בקטלוג המוזיאון הספרותי פטפי)
*לקסיקון יהודי הונגרי. 1929.עורך פטר אויווארי. איגנץ פישהוף
*ביוגרפיה איגנץ פישהוף

קטגוריה:רופאים יהודים הונגרים
קטגוריה:יהודים הונגרים
קטגוריה:בודפשט: אישים
קטגוריה:יהדות בודפשט
קטגוריה:אובודה: אישים
קטגוריה:הונגרים שנולדו ב-1814
קטגוריה:הונגרים שנפטרו ב-1897
עש העץ הענק

**עש העץ הענק** (שם מדעי: *Endoxyla cinereus*) הוא מין של עש מסדרת הפרפראים, האנדמי לחלקים מאוסטרליה (קווינסלנד וניו סאות' ויילס) ולניו זילנד. המין תואר לראשונה על ידי יוהאן טפר ב-1890.

## תיאור
זהו העש הכבד ביותר בעולם, ומשקלו מגיע עד לכ-30 גרמים.

מוטת כנפיו מגיעה לכ-23 סנטימטרים, ועל כנפיו ישנו דפוס משתנה של אפור בהיר וכהה או חום.

זחליו הם אוכלי עצה הגדלים בתוך גזעי עצי אקליפטוס.

הזחלים חיים על סוגים שונים של שיחים ועצים, ויכולים לנצל מגוון של צמחי מזון. הפרפרים הבוגרים אינם ניזונים, אלא שורדים משומן שאגרו בתקופתם כזחלים.

## קישורים חיצוניים

## הערות שוליים

קטגוריה:עשים
קטגוריה:בעלי חיים שתוארו ב-1890
Male Fantasy

"**Male Fantasy**" (בעברית: "**פנטזיה גברית**") הוא שיר שהוקלט על ידי הזמרת-יוצרת האמריקאית בילי אייליש. השיר יצא לאור ב-30 ביולי 2021, על ידי חברות התקליטים דארק-רום ואינטרסקופ, כרצועה מתוך האלבום, *[[Happier Than Ever]]*.

ב-6 בדצמבר 2021, יצא השיר כסינגל השביעי מתוך האלבום, לצד וידאו קליפ שבוים על ידי אייליש.

## רקע ופרסום
השיר נכתב על ידי אייליש, יחד עם אחיה, פיניאס או'קונל, שגם הפיק את השיר. "Male Fantasy" היא הרצועה השש עשרה מתוך אלבומה השני של אייליש, *[[Happier Than Ever]]*.

ב-30 ביולי 2021, יום יציאת האלבום, עלה קליפ המילים הרשמי לשיר בערוץ היוטיוב של אייליש.

בסמוך לצאתו, עלה השיר לרשת הזרמת המדיה ספוטיפיי, תוך שהצליח לצבור שם למעלה מ-100 מיליון השמעות.

"Male Fantasy", משמש כסינגל השביעי מהאלבום, ויצא ב-6 בדצמבר 2021.

## הרכב ומילים
מיקאל ווד מלוס אנג'לס טיימס תיאר את השיר כ"בלדה אקוסטית עממית". במגזין רולינג סטון, תואר השיר כ"דיבורים קשים על להסתכל בפורנו, ולא לראות דבר מלבד שקרים". קיטי אמפייר מהאובזרבר כתבה על השיר: "ב-'Male Fantasy', המובל בגיטרה אקוסטית, אייליש מהרהרת בשקרים שבתעשיית הפורנוגרפיה".

במגזין "Clash" נכתב כי "השיר הוא סיום מאופק לאלבום. הוא בנוי כסיפור שקט על שברון לב, והופך את סיפור האהבה שאבדה לחיפוש ומחקר אחר התפקיד שלה בעולם הבידור, הנשלט על ידי גברים, כזה שבו דמותה וגופה מוחפצים. זה ביצוע לירי הממחיש את כשרונה של אייליש, וקיימת בו מעין חרטה -  - המושחזת על ידי העיבוד המינימליסטי".

## ביקורות
השיר זכה לביקורות חיוביות ולשבחים רבים מצד המבקרים. בהתחשב בהיותו הרצועה הסוגרת של האלבום, אלכס מקלוי מהעיתון המקוון "The A.V. Club" כינה את השיר "סיום מופתי". גם ג'ון מרפי מהמגזין הלונדוני "musicOMH" החמיא לבחירה ב-"Male Fantasy" כרצועה הסוגרת את האלבום וכתב, "השיר הוא סיום מדהים לאלבום, שמגבש ומשפר את המוניטין של בילי אייליש כאחת מהכוכבות של דורנו".

מרי סירוקי ממגזין "Consequence" תיארה את השיר כ"מדיטציה מיואשת על שברון לב ונשיות מודרנית", וכן ציינה את הרצועה כאחד משלושת השירים הבולטים ביותר באלבום, לצד הסינגל "Happier Than Ever" והרצועה הפותחת את האלבום, "Getting Older". האריסון ברוקלהרסט מ-"The Tab" דירג את השיר במקום ה-18 מתוך 47 שיריה של אייליש, וכתב כי זהו אחד מהשירים הטובים ביותר באלבום. ב-MTV אוסטרליה דורג השיר במקום ה-22 מתוך שיריה של אייליש, וכונה "מלנכולי ושמיימי".

### דירוגים

## הופעות
ב-4 באוגוסט 2021, ביצעה אייליש את השיר בהופעה חיה ל-Vevo.

## קרדיטים
* בילי אייליש – שירה, כתיבה, הפקה קולית
* פיניאס או'קונל – כתיבה, הפקה, סינתיסייזר, גיטרה אקוסטית, עיבוד ווקאלי
* דייוויד קוץ' – הנדסת מאסטרינג
* רוב קינלסקי – הנדסת מיקס

## נתוני מכירות

## היסטוריית יציאות לאור

## הערות שוליים

קטגוריה:שירי בילי אייליש
קטגוריה:שירים באנגלית
קטגוריה:שירים שנכתבו על ידי בילי אייליש
קטגוריה:שירים שנכתבו על ידי פיניאס או'קונל
קטגוריה:שירים שהופקו על ידי פיניאס או'קונל
קטגוריה:בלדות משנות ה-2020
קטגוריה:סינגלים בהוצאת אינטרסקופ רקורדס
ליאת אלבלינג

טקסט=ליאת אלבלינג, 2022, הגלריה לאמנות עכשווית, רמת השרון|ממוזער|ליאת אלבלינג, 2022, הגלריה לאמנות עכשווית, רמת השרון
**ליאת אלבלינג** (נולדה ב-1980) היא אמנית וצלמת ישראלית. זוכת פרס ליאון קונסטנטינר לשנת 2011 (יחד עם האמנית עילית אזולאי). היא חיה ויוצרת בתל אביב. ביצירתה היא עוסקת בבניית מרחבים ארכיטקטוניים וצילומם, כחלק מחקירת החלל הביתי והתווך שבינו לבין התהוות הדימוי הדיגיטלי.

## ביוגרפיה
אלבלינג נולדה ב-1980 ברמת גן. ב-2004 היא החלה ללמוד במכללה האקדמית בית ברל, ולאחר שנה עברה לבית הספר מנשר לאמנות אותו סיימה ב-2009 בהצטיינות. לאחר מכן השתתפה בתוכנית עמיתים בעלמא בית לתרבות עברית, בתל אביב-יפו.

משנת 2011 אלבלינג מרצה לצילום ולאמנות במדרשה לאמנות, מכללת בית ברל. היא לימדה במוסדות אקדמיים שונים, בהם המחלקה לאמנות רב–תחומית, מכללת שנקר, רמת גן; בית הספר לצילום מוסררה, ירושלים ומכללת מנשר לאמנות תל אביב.

ב-2018, אלבלינג הוציאה לאור את הספר “As Good As Real".

## עבודותיה
יצירותיה של אלבלינג הוצגו בגלריות ומוזיאונים בישראל ובעולם, ובין היתר במוזיאון רמת גן לאמנות (2011), מוזיאון תל אביב לאמנות (2011, 2017), מוזיאון חיפה לאמנות (2012), גלריה כשר פוטמקין, ניו יורק (2014), גלריה ג׳ולי מ., תל אביב (2015), גלריה ארטלי, אנטוורפן (2016), גלריה קתרין אדלמן, שיקגו (2017) וגלריה רוזנפלד, תל אביב (2018).

עבודותיה מוצגות באוספים מוזיאליים, כגון מוזיאון נלסון-אטקינס לאמנות, קנזס סיטי; מוזיאון לאמנות רות ואלמר ולין, ניו יורק; אוסף מוזיאון תל אביב לאמנות; אוסף START - סרג׳ תירוש; וכן באוספים פרטיים.

חברי ועדת פרס קונסטנטינר בו זכתה ב-2011 כתבו כי היא מייצרת בעבודותיה שיבוש מרחבי שמדגיש את המתח שבין צילום לזיכרון. לדבריהם, היא מצלמת מבנים אדריכליים, נופים או מצבים בין־אישיים ומוסיפה ומשנה בהם פרטים משמעותיים, כך שהאשליה הצילומית שנוצרת שומרת לכאורה על העקרונות של חומר הגלם המקורי, אך מטילה ספק בתכניו הבסיסיים ובפונקציונליות שלו.

### תערוכות יחיד
* 2009 כל המקומות הנפלאים ההם, הגלריה לאמנות ישראלית בקריית טבעון
* 2011 חלקים, המוזיאון לאמנות ישראלית, רמת גן
* 2011 I'm coming home, גלריה אינדי, תל אביב
* 2011 תערוכת פרס קונסטנטינר לצילום, מוזיאון תל אביב לאמנות. אוצרת: נילי גורן
* 2012 אפור בטון, מוזיאון חיפה לאמנות, חיפה
* 2013 התקפות על צילום, גלריית האוניברסיטה הפתוחה, רעננה. אוצר: רון ברטוש
* 2015 דברים כשלעצמם, גלריה ג'ולי מ, תל אביב
* 2016 קרוב מתמיד, גלריה Artelli, אנטוורפן, בלגיה
* 2017 הצעות לאי סדר, גלריה קת׳רין אדלמן, שיקגו, ארה״ב
* 2019 פנימה, גלריה רוזנפלד, תל אביב. אוצרת: מיה פרנקל טנא
* 2022 עַד דָּק, הגלריה לאמנות עכשווית, רמת השרון אוצרת: רוית הררי

## פרסים ומלגות
* 2011 פרס ליאון קונסטנטינר לצילום, מוזיאון תל אביב לאמנות
* 2013 פרס בחירת הפטיש של סות׳ביס, יריד צבע טרי, תל אביב
* 2022 - פרס עידוד היצירה לאמנות פלסטית
## קישורים חיצוניים
* 
* ליאת אלבלינג באתר מרכז המידע לאמנות ישראלית, מוזיאון ישראל
* ליאת אלבלינג באתר של גלריה רוזנפלד
* גדעון עפרת, מדוע ליאת אלבלינג היא אמנית מצוינת, המחסן של גדעון עפרת.

## הערות שוליים

קטגוריה:אמניות ישראליות
קטגוריה:צלמות ישראליות
קטגוריה:צלמים ישראלים
קטגוריה:אמנים ישראלים
קטגוריה:זוכי פרס קונסטנטינר
קטגוריה:זוכי פרס עידוד היצירה לאמנות פלסטית
קטגוריה:בוגרות בית ספר מנשר לאמנות
קטגוריה:בוגרי בית ספר מנשר לאמנות
קטגוריה:ישראלים שנולדו ב-1980
קטגוריה:ישראליות שנולדו ב-1980
כנף הציפור של המלכה אלכסנדרה

**כנף הציפור של המלכה אלכסנדרה** (שם מדעי: *Ornithoptera alexandrae*) הוא מין פרפר השייך למשפחת הצבעוניים מסדרת הפרפראים, והוא מין הפרפר הגדול ביותר בעולם. הוא מין אנדמי לצפון-מערב פפואה גינאה החדשה. המין תואר לראשונה על ידי וולטר רוטשילד ב-1907. המין נמצא בסכנת הכחדה חמורה וחי רק בשטח של 100 קילומטרים רבועים, ועל כן הוא אחד משלושת מיני החרקים היחידים הנכללים באמנת וושינגטון, מה שהופך את המסחר בו ללא-חוקי.

## היסטוריה
המין התגלה בשנת 1906 על ידי חוקר טבע שהועסק על ידי וולטר רוטשילד, ששנה לאחר מכן תיאר את המין וקרא לו על שם אלכסנדרה, נסיכת דנמרק.

## תיאור
מוטת הכנפיים של הנקבות נעה בין 25 ל-28 סנטימטרים, והן גדולות יותר מהזכרים. אורך גוף הפרפר יכול להגיע לשמונה סנטימטרים, ומשקלו הוא כ-12 גרמים.

למין יש דו-צורתיות זוויגית: לנקבה כנפיים חומות עם סימנים לבנים, הכנפיים האחוריות חומות עם קו של משולשים צהובים ממורכזים. הגוף בצבע שמנת ויש קטע אדום קטן על בית החזה החום. הזכר הוא בצבע ירוק-כחלחל עם פס מרכזי שחור, ועל כנפיו האחוריות ישנם כתמים בצבע זהב.

## קישורים חיצוניים

* 

## הערות שוליים

קטגוריה:טקסונים שתוארו בידי וולטר רוטשילד
קטגוריה:בעלי חיים שתוארו ב-1907
קטגוריה:צבעוניים
אליזבת אוניל ורנר

**אליזבת אוניל ורנר** (באנגלית:**Elizabeth O'Neill Verner**: 21 בדצמבר 1883 - 17 באפריל 1979) הייתה אמנית, מרצה ואחת ממנהיגות הרנסאנס של צ'ארלסטון. היא נקראה "האמן הידוע ביותר בדרום קרוליינה במאה העשרים".

## ביוגרפיה
אליזבת קוואל אוניל נולדה בצ'ארלסטון, דרום קרוליינה. היא למדה לראשונה אמנות אצל אליס רוונל הוגר סמית'. בשנת 1901. לאחר שלמדה בבית ספר קתולי לבנות בקולומביה, היא נרשמה לאקדמיה של פנסילבניה לאמנויות יפות, שם למדה במשך שנתיים אצל תומאס פולוק אנשוץ.

כשעזבה את האקדמיה, למדה זמן מה אמנות באייקן, דרום קרוליינה. לאחר מכן חזרה לצ'ארלסטון, שם החלה את לימודי האמנות שלה אצל אליס סמית' וכן אצל גבריאלה קלמנטס ואלן דיי הייל. בהשראת קלמנטס והייל, היא הייתה חברה מייסדת באגודת החרטים המקומית ועזרה לייסד את ליגת האמנות של מדינות דרום.

בשנת 1907 נישאה לא. פטיגרו ורנר, עמו נולדו לה שני ילדים.

## קריירת אמנות
ורנר לא הפכה לאמנית מקצועית עד לאחר מות בעלה בשנת 1925, שהשאיר לה את האמצעים לתמיכה בילדיה. עם ההדרכה שקיבלה מאליס סמית', היא עבדה כדי להתאים את האומנות שלה כך שתוכל לתמוך בעצמה. אחת הדרכים שבהן נקטה, כמו אמניות אחרות, הייתה לפרסם את ההדפסים שלה בספרים שניתן למכור לתיירים. דרך נוספת הייתה לבקש עמלות, והיא התמחתה ביצירת שרטוטים של מבנים היסטוריים למטרת שימור. בין לקוחותיה היו המחוז ההיסטורי של ויליאמסבורג, בית הספר לרפואה של הרווארד, האקדמיה הצבאית של ארצות הברית, אוניברסיטת פרינסטון ואוניברסיטת דרום קרוליינה.

ורנר יצרה תחריטים ורישומים ומאוחר יותר, פסטלים של צ'ארלסטון, והעדיפה לצייר מבנים, סצנות רחוב ונופים. היא עבדה בסטודיו בבית מגוריה .

היא הפכה גם לאמנית ידועה בייצוג של האפרו-אמריקאים, בעיקר מוכרי הפרחים בעיר. היא עבדה מדי פעם כמאיירת ספרים. מבחינה סגנונית, ציוריה הם ריאליזם עם נימות אימפרסיוניסטיות, בעוד התחריטים והרישומים שלה הם מפורטים.

ורנר טיילה רבות - היא ביקרה ביפן (1937), באירופה, באיים הקריביים ובמקסיקו. בלונדון היא בחנה כמה מהתחריטים של רמברנדט במוזיאון הבריטי. בהיותה בקיוטו, יפן ב-1937, למדה עבודת מכחול יפנית, ויצרה כ-12 תחריטים.

היא נתנה השראה לחברתה אן טיילור נאש לעסוק בציור, ושימשה כמורה שלה במשך זמן מה. בשנת 1946 פרסמה ורנר את "מקומות אחרים", שהיה מורכב מ־42 איורים של מקומות שאינם צ'ארלסטון, בליווי פרשנות משלה.

היא מתה ב-17 באפריל 1979.

עבודתה מוחזקת על ידי מוזיאוני האמנות של הרווארד, מוזיאון האמנות של דלאוור, מוזיאון צ'ארלסטון, מוזיאון האמנות של אוניברסיטת מישיגן, אמריקן סמיתסוניאן מוזיאון לאמנות, ואחרים.

ועדת האמנויות של דרום קרוליינה מעניקה לכבודה את פרסי אליזבת אוניל ורנר לאמנויות.

## קישורים חיצוניים

## הערות שוליים

קטגוריה:אמריקאים ילידי קרוליינה הדרומית
קטגוריה:צ'ארלסטון: אישים
קטגוריה:אמניות אמריקאיות
קטגוריה:אמריקאיות שנולדו ב-1883
קטגוריה:אמריקאים שנולדו ב-1883
קטגוריה:אמריקאיות שנפטרו ב-1979
קטגוריה:אמריקאים שנפטרו ב-1979
שורש 188

**שורש 188**, או **גוּ בּוּ** (בסינית: **骨部**, פיניין: **Gǔ bù**) הוא השורש המאה שמונים-ושמונה של הכתב הסיני. פירושו "**[[עצם]]**", והוא אחד מתוך 8 (מתוך סך הכל 214 שורשי הקאנגשי) שורשים המורכבים מעשרה קווים (בסינית מפושטת: תשעה קוים).

במילון קאנגשי יש 185 תווים (מתוך 49,030) שניתן למצוא תחת שורש זה.

## התפתחות

קובץ:骨-oracle.svg|השורש בכתב עצמות הניחוש, (甲骨文, גְ'יָאגוּוֶן, פיניין: Jiǎgǔwén) מלפני 3,500 שנה
קובץ:骨-bigseal.svg|השורש בכתב החותם הגדול (דָאגְ'ווָאן; 大篆; פיניין: Dàzhuàn) לפני מעל 2,000 שנה
קובץ:骨-seal.svg|השורש בכתב החותם הקטן (שְׂיָאוגְ'ווָאן, 小篆, xiǎozhuàn)


## דמויות נגזרות

## וריאנטים

קובץ:骨-mingti-kangxi.svg|*על פי מילון הקאנגשי*
קובץ:骨-torder.gif|סדר הקווים בתקן טייוואן
קובץ:骨-jorder.gif|סדר הקווים בתקן הונג קונג ויפן
קובץ:骨-order.gif|סדר הקווים בסינית מפושטת


## לקריאה נוספת
* 

## קישורים חיצוניים

* מסד נתונים של Unihan - U+9AA8

קטגוריה:שורשים (כתב סיני)
אנורכיה

**אנורכיה** (נקראת גם **אנורכידיזם** או **אנורכיזם**) (ובאנגלית **Monorchidism** או **unilateral anorchidism**) הוא מצב בו אדם עם קריוטיפ XY, המתאים לרוב לזכר, נולד ללא אשכים. תוך מספר שבועות מההפריה, העובר מפתח בלוטות דם ראשוניות (אשכים), המייצרות הורמונים האחראים על התפתחות מערכת הרבייה. אם האשכים לא יתפתחו תוך שמונה שבועות, התינוק יפתח איברי מין נקביים (ראה תסמונת סוויר). אם האשכים מתחילים להתפתח אך אובדים או מפסיקים לתפקד בין שמונה ל-10 שבועות, לתינוק יהיו איברי מין מעורפלים כשהוא ייוולד. עם זאת, אם האשכים יאבדו לאחר 14 שבועות, לתינוק יהיו איברי מין זכריים חלקיים עם היעדר בולט של בלוטות המין.

## טיפול
הטיפול כולל תוספת אנדרוגן (טסטוסטרון) להחלת התבגרות מלאכותית, השתלת אשכים תותבים ותמיכה פסיכולוגית. דיספוריה מגדרית עלולה לגרום לאנשים אנורכיים שנולדים כזכר וגדלים כגברים אף על פי שהם חסרים את ההורמונים הגבריים הדרושים במהלך ההתפתחות לפני הלידה, הילדות וההתבגרות. אנשים אנורכיים שיש להם זהות נשית עשויים לקבל אסטרוגן בלבד במקום טסטוסטרון, מכיוון שאין צורך בחוסמי אנדרוגנים בגלל היעדר בלוטות המין.

## קישורים חיצוניים
* "אנורכיה", באתר המרכז הרפואי של אוניברסיטת מרילנד, 26 בפברואר 2006

קטגוריה:ערכים שבהם תבנית בריטניקה אינה מתאימה
קטגוריה:מחלות גניטליה גברית
קטגוריה:הפרעות באשך
קופסה שחורה (סרט צרפתי)

**קופסה שחורה** (בצרפתית: **Boîte noire**) הוא סרט צרפתי שכתב וביים יאן גוזלן, שיצא לאקרנים בשנת 2021.

## עלילה
מתייה וסור הוא סוכן של המשרד לחקירות וניתוח בטיחות התעופה אזרחית (BEA). הוא נשוי לנעמי, שגם היא עובדת בתחום האווירונאוטיקה. ה-BEA אחראי לחקירת אסון תעופה חריג וחסר תקדים: התרסקות טיסת דובאי - פריז באזור בלו (Belleux), בהרי האלפים בסבואה עילית. 300 איש ו-16 אנשי צוות היו על המטוס, מטוס אטריאן-800, מטוס ארוך טווח חדש של חברת התעופה אירופה איירליינס, שאף אחד מהם לא שרד את התאונה. הסיבות לאסון אינן ידועות. לאחר מכן, ה-BEA מנתחת בקפידה את הקופסאות השחורות של המטוס במחסניה בנמל התעופה לה בורז'ה. כשהוא מושבת לראשונה על ידי הממונה עליו, מתייה משתלט על המשימה לאחר היעלמותו המסתורית של האחרון, ממש בתחילת החקירה. כאקוסטיקאי ברמה גבוהה, הצעיר יוצא למסלול אישי ומסקנותיו מובילות לתרחיש התרסקות מטריף, שנראה שהוא היחיד שבאמת מאמין בו.
בסרט, מתייה הוא מהנדס אווירונאוטיקה שסיים את לימודיו ב-ENAC.

## קישורים חיצוניים

## הערות שוליים

קטגוריה:סרטי תעופה
קטגוריה:סרטי מתח צרפתיים
קטגוריה:סרטי דרמה צרפתיים
קטגוריה:סרטי 2021
Bloodstream

"**Bloodstream**" הוא שיר שהוקלט על ידי הזמר-יוצר האנגלי אד שירן, מתוך אלבום האולפן השני שלו, *[[X (אלבום של אד שירן)|X]]* (2014). השיר יצא לאור להורדה דיגיטלית בחנות האייטונס ב-17 ביוני 2014, כסינגל השיווקי רביעי מתוך שבעה. השיר נכנס למצעד הסינגלים הבריטי במקום ה-81, והגיע בשיאו למקום ה-60.

בדצמבר 2014, הוקלט רמיקס לשיר, בהשתתפות רודימנטאל. גרסה זו של השיר פורסמה ב-29 במרץ 2015, כסינגל משותף של שירן ורודימנטל, ושימשה כסינגל הרביעי מתוך X, וכסינגל המוביל מתוך אלבום האולפן השני של רודימנטל, *[[We the Generation]]*. הרמיקס הגיע בשיאו במקום השני במצעד הסינגלים הבריטי.

## רקע
השיר נכתב על ידי שירן, יחד עם רודימנטל וחברי להקת Snow Patrol - ג'וני מקדייד וגארי לייטבודי, והופק על ידי ריק רובין, בשאנגרי-לה, שבמאליבו, קליפורניה. השיר עוסק בשירן, כאשר הוא לקח MDMA במהלך חתונה באיביזה. הוא טוען שבמהלך החוויה הוא "התאהב בפוף" וכי הוא "הרגיש חרדה, הרגיש אהבה, הרגיש חום, הרגיש קצת מוזר".

## מיקומי שיא

## נתוני מכירות

## הגרסה של אד שירן ורודימנטאל

ב-11 בדצמבר 2014, בטקס פרסי המוזיקה של BBC, חשף שירן כי גרסת הרמיקס של "Bloodstream" תשמש כסינגל הרביעי מתוך ×. בריאיון ל-MTV News אמר שירן, "עשיתי שיר עם רודימנטאל, שהוא בעצם שיר באלבום שלי. עשינו את זה מחדש וזה כבד, זה הולך להיות נהדר. הם עשו את זה מחדש, זה הולך להיות הסינגל הראשון מתוך האלבום החדש שלהם ... הוא ממש טוב".

### רקע
בראיון ל-"The Sun", בנוגע לשיתוף הפעולה, אמר די ג'יי לוקסמית' מרודימנטאל: "עבדנו בלוס אנג'לס, ושירן ניגש לאולפן שלנו עם דה גיים ואלי גולדינג. אנחנו מכירים את אד כבר שנים. אני זוכר שכאשר ראינו אותו לראשונה, הוא נתן לנו את אחת מהרצועות שלו לרמיקס, והוא אמר שזה אחד הרמיקסים הטובים ביותר שהיו לו. מעולם לא הקלטתי איתו בעבר, אבל שמרנו על הקשר והוא שם ענק עכשיו. השיר כל כך חולני, כל כך מטורף. אנחנו לא יכולים לחכות להראות אותו לאנשים".

האודיו של הרמיקס הועלה ליוטיוב ב-11 בפברואר, והשיר יצא ב-29 במרץ.

### וידאו קליפ
הווידאו קליפ הנלווה לשיר, בהשתתפות השחקן ריי ליוטה, פורסם ב-23 במרץ 2015. את הקליפ ביים אמיל נאוה.

### הופעות חיות
שירן ביצע את השיר ב-13 באפריל 2015, בעונה השנייה של תוכנית המציאות "אקס פקטור ניו זילנד".

### רשימת רצועות

### מיקומי שיא

### נתוני מכירות

### היסטוריית יציאות לאור

## קישורים חיצוניים

## הערות שוליים

קטגוריה:שירי אד שירן
קטגוריה:שירי רודימנטאל
קטגוריה:שירים באנגלית
קטגוריה:שירים שנכתבו על ידי אד שירן
קטגוריה:שירים שנכתבו על ידי גארי לייטבודי
קטגוריה:שירים שהופקו על ידי ריק רובין
קטגוריה:שירים על סמים
קטגוריה:שירי דראם אנד בייס
קטגוריה:סינגלים בהוצאת אטלנטיק רקורדס
פרס המוזיקה של MTV אירופה לאמן האלטרנטיבי הטוב ביותר

**[[פרסי המוזיקה של MTV אירופה|פרס המוזיקה של MTV אירופה]] לאמן האלטרנטיבי הטוב ביותר** מוענק מאז 1997.

## זוכים ומועמדים
הזוכים רשומים ראשונים ובאותיות **מודגשות**.

## הערות שוליים

קטגוריה:פרסי מוזיקה אלטרנטיבית ואינדי
אמן אלטרנטיבי
ארי רוזוב

שמאל|ממוזער|250px|מלון דן כרמל בחיפה
**ארי (אריה) רוזוב** (16 בנובמבר 1925 – 6 ביוני 1999) היה אדריכל בולט בחיפה.

## קורות חיים

רוזוב נולד בתל אביב לרבקה (לבית גרליק) והאדריכל שמואל רוזוב בשנת 1925. משפחתו התגוררה בחיפה, ולצורך הלידה עקרה המשפחה באופן זמני לבית הוריו של שמואל בתל אביב ומיד לאחר מכן חזרה המשפחה המורחבת לחיפה שם גדל, התחנך ופעל עד לפטירתו. את לימודי היסודי והתיכון העביר בבית הספר הריאלי ובתום לימודיו הצטרף ל. לקראת סיום שירותו הצבאי גם שהה תקופה עם גדודו באיטליה. עם שובו לארץ-ישראל התגייס לגדוד 22 של חטיבת כרמלי והשתתף בקרבות על חיפה במלחמת העצמאות. עם שחרורו המשיך ללימודי אדריכלות בטכניון. בתום לימודיו התחתן עם הודה (לבית ברקוביץ) והצטרף למשרד האדריכלים המצליח שהפעיל אביו מאז 1930, בהמשך הפך לשותף ולאחר פטירת אביו היה לאדריכל הראשי במשרד עד לפטירתו.

אוסף המשרד נמסר על ידי המשפחה לארכיון העיר חיפה.

## יצירות בולטות
*מלון דן כרמל, מרכז הכרמל, חיפה
*בסיס חיל האוויר תל נוף
*בית אגד בתחנת מרכזית בת גלים (בשיתוף אריה שרון, בנימין אידלסון ואריה פרייברגר)
*בית האיכרים, רחוב קפלן, תל אביב
*בית המועצה לשיווק פירות הדר, רחוב ויסוצקי 6, תל אביב
*התחנה המרכזית של צפת
*התחנה המרכזית של עכו
*דיור מוגן "פסגת אחוזה", חיפה
*בית "הסנה", חיפה
*בניין אולמן, הטכניון

## לקריאה נוספת
*מיכאל יעקובסון: סקירה אדריכלית על תכנון מלון דן כרמל שתכנן רוזוב באתר 'חלון אחורי', 26 ביוני 2012
* 
*מיכאל יעקובסון: סיבוב במגדל הנביאים, באתר 'חלון אחורי', 21 בינואר 2017
*מיכאל יעקובסון: סיבוב בתחנה המרכזית של צפת, באתר 'חלון אחורי', 8 במאי 2021

## הערות שוליים

קטגוריה:אדריכלים ישראלים
קטגוריה:חיפה: אישים
קטגוריה:אישים הקבורים בבית הקברות שדה יהושע
קטגוריה:ישראלים שנולדו ב-1925
קטגוריה:ישראלים שנפטרו ב-1999
בולדוג (כפר)

**בולדוג** (בהונגרית: **Boldog**) הוא כפר במחוז הווש בצפון מזרח הונגריה. עד לשואה הייתה בו קהילה יהודית.

כמו יישובים רבים באירופה גם בבולדוג מספר התושבים נמצא בירידה. כך, בשנת 1990 חיו בכפר 3,105 תושבים ובשנת 2021 רק 3,001 תושבים.

האזור מיושב לסירוגין מתחילת המאה ה-14 עד ימינו, היישוב עצמו הוזכר לראשונה בכתבים משנת 1395.

## יהודי בולדוג
יהודים חיו בבולדוג במאה ה-18 ובמאה ה-19. החל משנת 1885 היו יהודי הכפר כפופים לקהילת אסוד. בשנת 1944 נרצחו יהודים מהכפר בשואת יהודי הונגריה.

## קישורים חיצוניים

* 

## הערות שוליים

קטגוריה:הונגריה: כפרים
קטגוריה:קהילות יהודיות בהונגריה
קטגוריה:קהילות יהודיות שהושמדו בשואה
פרס המוזיקה של MTV אירופה למעריצים הגדולים ביותר

**[[פרסי המוזיקה של MTV אירופה|פרס המוזיקה של MTV אירופה]] למעריצים הגדולים ביותר** מוענק מאז 2011 למוזיקאי בעל קהל המעריצים הטוב ביותר.

הלהקה הדרום-קוריאנית BTS מחזיקה בשיא הזכיות בפרס עם 5 זכיות (מתוך 5 מועמדויות) כשאחריהם הלהקה הבריטית ואן דיירקשן והזמר-יוצר הקנדי ג'סטין ביבר עם 2 פרסים כל אחת בעוד ביבר מחזיק בשיא המועמדויות עם 7 מועמדויות.

## זוכים ומועמדים
הזוכים רשומים ראשונים ובאותיות **מודגשות**.

## ביאורים

## הערות שוליים

מעריצים
פרס המוזיקה של MTV אירופה למופע הפוש הטוב ביותר

**[[פרסי המוזיקה של MTV אירופה|פרס המוזיקה של MTV אירופה]] למופע הפוש הטוב ביותר** הוענק לראשונה ב-2009.

## זוכים ומועמדים

## הערות שוליים

קטגוריה:ערכים שבהם תבנית אתר רשמי אינה מתאימה להוספה אוטומטית
מופע פוש
הקבינט של שולץ

**הקבינט של שולץ** היה הקבינט ה-24 של הרפובליקה הפדרלית של גרמניה, אשר הושבע ב-8 בדצמבר 2021, והוחלף ב-6 במאי 2025 בידי הקבינט של מרץ.

## הרכב הקבינט

## קישורים חיצוניים

קטגוריה:ממשלת גרמניה
קטגוריה:אולף שולץ
פרדריק דסמון

**פרדריק דסמון** (בצרפתית: **Frédéric Desmons** ב-14 באוקטובר 1832 – 4 בינואר 1910) היה כומר, דוקטור לתאולוגיה, בונה חופשי אשר שימש כנשיא הגדול של "המזרח הגדול של צרפת" ופוליטיקאי צרפתי.

## ביוגרפיה
דסמון נולד ב-14 באוקטובר 1832 בבריניון, עיירה קטנה במחוז גארד, בין נים לאלס. שבצרפת. הוא למד ב"קולג 'ד'אלס" בעיר נים. לאחר מכן המשיך לפקולטה לתאולוגיה באוניברסיטת ז'נבה, מעוז הקלוויניזם (ג'ון קלווין עצמו הקים את בית הספר בשנת 1559). הוא סיים את בית הספר בשנת 1855 עם תואר דוקטור לתאולוגיה.

בשנת 1856 חזר דסמון לצרפת והפך לכומר בכנסייה הרפורמית בצרפת שנוסדה מתוך הקלוויניזם. הוא שימש ככומר במספר קהילות בשנים 1856 עד 1881.

בשנת 1877 נכנס דסמון לפוליטיקה. מהלך זה גרם לו לבעיות עקב תפקידו בכנסייה הרפורמית והוא הותקף בשל כך מתוך מפלגתו הרפובליקנית בצרפת. הרפובליקנים של אותה תקופה האמינו בהפרדת הכנסייה והמדינה, ודסמון לא היה יוצא מן הכלל. היו שביקרו אותו, וטענו כי בהיותו איש דת הוא אינו מסוגל להיות אובייקטיבי לגבי המצב. דסמון שירת בפרלמנט ובסנאט.

## פעילותו בבניה החופשית
דזמון הצטרף ללשכת 'L'Echo. תחת "המזרח הגדול של צרפת" (**Le** **Grand Orient de France).** הוא מוכר בעיקר כמייסד, של מה שנודע מאוחר יותר, כבנייה החופשית הליברלית או הבנייה הלטינית. הבנייה הליברלית הסירה במידה רבה את ההתייחסויות ל"אדריכל הגדול של היקום" (GATU). דסמון האמין, כפי שצוין בנאום שנשא, כי הבנייה החופשית היא מקום לדיון מדעי ולא מקום לדיון בדוגמה. הוא האמין כי בבנייה החופשית, ממש כמו בממשלה, יש צורך בהפרדה בין הדת והמדינה.

אף על פי שלרוב נזקפת לחובתו של דסמנס יצירת אחד הקרעים הגדולים בלשכה הגדולה של אנגליה לבטול ההכרה במזרח הגדול של צרפת, הרעיון של בנייה ליברלית כבר התפשט לתחומים גדולים אחרים, לרבות הלשכה הגדולה של הונגריה והלשכה הגדולה של בואנוס איירס.

### נשיא המועצה הגדולה
פרדריק דסמונס נבחר לנשיא המועצה הגדולה של המזרח הגדול של צרפת חמש פעמים:
* משנת 1889 עד 1891
* משנת 1896 עד 1898
* משנת 1900 עד 1902
* משנת 1905 עד 1907
* בשנת 1909

## מורשת
ביום פטירתו, ב-4 בינואר 1910 נערך טקס הלוויה בראשות סגן הנשיא הראשון של המועצה הדתית בגרנד אוריינט דה פראנס. בין ה-7 ל-9 בינואר נערך טקס קבורתו בהשתתפות קהל אזרחים רב ברחבת תחנת ליון (גאר דה ליון). על דלת קברו מוצב סמל הבנייה החופשית. בשנת 1943 הוקם לזכרו, בכניסה לעיר הולדתו בריניון, פסל ברונזה. לאחר המלחמה הוא הוחלף בלוח הנצחה.

בכל שנה, ב־9 בדצמבר, יום השנה לחקיקת "חוק 1905" על הפרדת הדת מהמדינה, עמותת Maison Frédéric Desmons (AMFD), בשותפות עם ליגת החינוך, מעלה על נס אישיות אשר פעלה למען חופש המצפון והחילוניות.

דסמון נקבר בקומונת Saint-Geniès-de-Malgoirès בדרום צרפת שם גם יש מוסד ציבורי הנקרא על שמו.

## קישורים חיצוניים

* פרדריק דסמון - "היום בבניה החופשית"
* פרדריק דסמון - ביוגרפיה
* אנציקלופדיה MENIM - פרדריק דסמון

## הערות שוליים

קטגוריה:צרפתים חברי הבונים החופשיים
קטגוריה:פוליטיקאים צרפתים
קטגוריה:קלוויניסטים ורפורמים
קטגוריה:כמרים צרפתים
קטגוריה:תאולוגים
קטגוריה:צרפתים שנולדו ב-1832
קטגוריה:צרפתים שנפטרו ב-1910
GCompris

**GCompris** (הגייה: זֶ׳ה קוֹמפּרי) הוא מארז תוכנה הכולל תוכנת בידור חינוכי לילדים בגילאי 2 עד 10. GCompris נכתב במקור בשפות התכנות C ו־Python ובעזרת ערכת הכלים GTK+, אך שוכתב בתחילת 2014 וכעת כתוב בשפות התכנות C++ ו־QML ומשתמש בערכת הכלים Qt. GCompris הוא תוכנה חופשית בקוד פתוח והגרסה הנוכחית מופצת בכפוף לדרישות רישיון AGPL 3.0. GCompris היה חלק מפרויקט GNU.

השם GCompris הוא משחק מילים בצרפתית. הגייתו זהה להגיית המילה "הבנתי" בצרפתית (J'ai compris, זֶ׳ה קוֹמפְּרי), והוא כולל בתחילתו את האות G, שאופיינית למיזמי תוכנה שונים של פרויקט GNU.

GCompris זמין עבור לינוקס, BSD, macOS, Windows ואנדרואיד. בעוד הגרסאות עבור Microsoft Windows ו־macOS בהתחלה הופצו עם מספר פעילויות מוגבל והיה צורך לשלם מחיר סמלי לפתיחת כל הפעילויות, מאז פברואר 2020 הגרסה המלאה חופשית לחלוטין עבור כל הפלטפורמות.

## תכונות
נכון למועד הכתיבה, GCompris כולל מעל 130 משחקים, הנקראים "פעילויות". המשחקים מסודרים בקבוצות הבאות:
ממוזער|צילום מסך של התפריט הראשי מגרסה 15.02 של GCompris
* למידת השימוש במחשב: המקלדת, העכבר, מחוות שונות עם העכבר
* חשבון: טבלת זיכרון, מנִיית המספרים, טבלה בהזנה כפולה
* מדעים: מנעול התעלה, מחזור המים, איך עובדת הצוללת, סימולציות חשמליות
* גאוגרפיה: מיקום המדינה על המפה
* משחקים: שחמט, משחק הזיכרון, ארבע בשורה, מנקלה, סודוקו
* קריאה: אימון הקריאה
* שונות: למידת השעות ביום, פאזלים של ציורים מפורסמים, שרטוט וקטורי, יצירת אנימציות מצוירות

## היסטוריית הפיתוח
שמאל|ממוזער|טימות׳י גית, גרפיקאי ופרילנסר, אחראי כיום על התמיכה המסחרית
הגרסה הראשונה של GCompris נוצרה בשנת 2000 על ידי בּרונו קוּדוֹן, מהנדס תוכנה צרפתי. עוד מהגרסה הראשונה, GCompris הופץ באינטרנט בתור תכנה חופשית בכפוף לתנאי הרישיון הציבורי הכללי של GNU. המניע מאחורי הפיתוח היה הרצון לספק תכנה חינוכית למערכת ההפעלה לינוקס. מאז, התוכנה עברה שיפור מתמשך, הן בגרפיקה והן במספר הפעילויות, הודות לעזרה של מפתחים וגרפיקאים רבים שהצטרפו למיזם במשך השנים.

ל־GCompris שני ענפים, שמשניהם הושקו גרסאות. הענף הראשון והוותיק יותר, שהוא הענף שהשתמש ב־GTK+, שמכיל 140 פעילויות, נחשב כעת לענף הגרסאות הישנות, מכיוון שאינו בפיתוח. הגרסה האחרונה שהשתמשה ב־GTK+ היא גרסה 15.10, שהושקה ב־18 באוקטובר 2015.
ממוזער|מסך הניהול של GCompris
הענף החדש של Gcompris משוכתב לחלוטין בשפת התכנות Qt Quick. פיתוח הגרסה הנוכחית נעשה בשפות התכנות JavaScript, QML ו־.

## קישורים חיצוניים

* 

* להורדת GCompris
* קוד המקור (Qt)
* קוד המקור (מגרסאות ישנות)

## הערות שוליים

קטגוריה:משחקי לינוקס
קטגוריה:KDE
קטגוריה:תוכנות שהושקו ב-2000
קטגוריה:משחקים חינוכיים ממוחשבים
כף לבלון

**כף לבלון** או **קייפ לבלונד** (באנגלית: **Cape Leblond**; בצרפתית: **Cap Leblond**) היא לשון יבשה המהווה את הקצה הצפוני של האי לאבוזייה, שבאיי ביסקו, ארכיפלג המצוי למול החוף המערבי של ארץ גרהאם שבאנטארקטיקה.

בארגנטינה נקראת לשון היבשה בשם **נקודת פלורידה** (בספרדית: **Punta Florida**).

## היסטוריה
### גילוי ומיפוי לשון היבשה

לשון היבשה מופתה לראשונה על ידי המשלחת הצרפתית הרביעית לאנטארקטיקה, אשר חקרה את אנטארקטיקה בין השנים 1908 – 1910, בפיקודו של ז'אן-באטיסט שארקו.

### מקור השם
שארקו קרא ללשון היבשה על שמו של נשיא החברה הגאוגרפית הנורמנדית (Norman Geographical Society), שמקום מושבה ברואן בחבל נורמנדי שבצפון צרפת.

## לקריאה נוספת

• United States. Defense Mapping Agency. Hydrographic Center, **[https://books.google.co.il/books?id=5YRNAQAAMAAJ&pg=PA181&lpg=PA181&dq=%22Cape+Leblond%22&source=bl&ots=tb6sSpnFtY&sig=ACfU3U1g0SyB4MfCoqIb67jOalm0Z67exQ&hl=en&sa=X&ved=2ahUKEwiAqc3uzfH3AhU3SvEDHcGkC2MQ6AF6BAghEAM#v=onepage&q=%22Cape%20Leblond%22&f=false Sailing Directions for Antarctica: Includes Islands South of Latitude 60°]**, 1960, P 181

• Defense Mapping Agency 1992, **[https://books.google.co.il/books?id=sgSnbMOD_VsC&pg=PA437&lpg=PA437&dq=%22Cape+Leblond%22&source=bl&ots=qcTFruMdra&sig=ACfU3U2dg89IX96Ro7rykuEyb1_i7aTZyA&hl=en&sa=X&ved=2ahUKEwichvuyz_H3AhXdSPEDHX-wBaY4FBDoAXoECAcQAw#v=onepage&q=%22Cape%20Leblond%22&f=false Sailing Directions (planning Guide) and (enroute) for Antarctica]**, P 364

## קישורים חיצוניים
* כף לבלון באתר הסקר הגאולוגי של ארצות הברית
* כף לבלון באתר הגאזט האנטארקטי המשווה SCAR של ממשלת אוסטרליה

## הערות שוליים

לבלון
נועה כוכבא

**נועה כוכבא** (נולדה ב-19 בפברואר 1999) היא דוגמנית ומגדנאית ישראלית. מלכת היופי של ישראל לשנת 2021.

## ביוגרפיה
כוכבא נולדה ביהוד. גדלה והתחנכה במושב בני עטרות, שם היא מתגוררת גם כיום. אביה, אייל, היה טייס ומפקד טייסת, וכיום הוא יועץ עסקי ומלווה בתחום הסטארט־אפ. אמה, יעל, הייתה קב"נית בחיל האוויר וכיום היא פסיכולוגית קלינית ומטפלת זוגית. לכוכבא שני אחים, ושני אחים למחצה מנישואיו הראשונים של אביה.

בילדותה התגלתה אצלה תרומבוציטופניה, מחלה המטולוגית הפוגעת בייצור טסיות הדם, שבעקבותיה אושפזה לסירוגין במשך שנה וחצי בבית חולים. בעקבות האירוע, החליטה שהיא מעוניינת ללמוד רפואה בישראל. בצה"ל שירתה כחובשת, ובהמשך הפכה למדריכה ומפקדת בקורס חובשים.

אחרי הצבא למדה במשך שמונה חודשים בבית ספר לאפייה וקונדיטוריה של השפית ומנחת הטלוויזיה אסטלה ("בייק אוף ישראל", "הקינוח המושלם"), שבסיומם החלה סטאז' בבית הקפה "רביבה וסיליה", ובמקביל עבדה במסעדה ביהוד-מונוסון כקונדיטורית עד שבעקבות מגפת הקורונה העולמית, המסעדות נסגרו.

בשנת 2021 החלה, בליווי של אביה, בהקמת חברת הזנק שתשיק אפליקציה חברתית לעיצוב פנים.

כוכבא זכתה בתחרות של תואר מלכת היופי של ישראל לשנת 2021. כוכבא ייצגה את ישראל בתחרות "מיס תבל (יוניברס) 2021", שהתקיימה בפעם הראשונה בישראל, באילת. היא הופיעה בשלב חצי-הגמר ולא העפילה לגמר התחרות. כמו כן, היא מלכת היופי האחרונה של ישראל – עקב כך ששנה לאחר מכן הודיעו על ביטול התחרות בישראל – ממניעים פמינסיטיים.

במהלך מלחמת חרבות ברזל שירתה כחובשת קרבית כ-150 יום ולאחר מכן עסקה בהסברה עבור מדינת ישראל בהתנדבות בעיקר בארצות הברית ובקנדה. בספטמבר 2025 נבחרה נועה על ידי העיתון ג'רוזלם פוסט וקק"ל לאחת מ-25 הצעירים המשפיעים ביותר בעלי חזון ציוני בארצות הברית.

## קישורים חיצוניים

* חני סולומון, מלכת היופי מבני עטרות, עיתון "קו למושב", 10 בנובמבר 2021
* 
* 

## הערות שוליים

קטגוריה:מלכות היופי
קטגוריה:דוגמניות ישראליות
קטגוריה:יהוד-מונוסון: אישים
קטגוריה:בני עטרות: אישים
קטגוריה:מגדנאים ישראלים
קטגוריה:פעילי הסברה ישראלית
קטגוריה:ישראליות שנולדו ב-1999
קטגוריה:ישראלים שנולדו ב-1999
רועי ירושלמי

**רועי ירושלמי** (נולד ב-1983) הוא גסטרונום עיתונאי אוכל ומבקר היין של העיתון "גלובס". הוא משמש ראש צוות השופטים במזרח התיכון וצפון אפריקה של המדריך "פיפטי בסט" - 50 המסעדות הטובות בעולם.

## ביוגרפיה
ירושלמי הוא בן יחיד להוריו. הוא נצר למשפחת ששון מצד אמו (ילידת טורקיה) ולמשפחת אלתר, ממייסדי זכרון יעקב, מצד אביו. נולד בשם "רוי ירושלמי" בניי-סיר-סן שליד פריז, במסגרת שליחות אליו יצאו הוריו. שמו עוברת לרועי כשחזרו לישראל ב-1985. הוא גדל והתחנך ברמת השרון וכן בהרצליה, שם למד בתיכון הראשונים. הוא דובר שבע שפות.

החל לכתוב בשנת 2004 במדור האוכל של שבועון "טיים אאוט תל אביב" במקביל ללימודי תואר ראשון בהיסטוריה ופסיכולוגיה באוניברסיטת תל אביב. בשנת 2006 ערך את מדורי האוכל והאופנה של אתר nrg ולאחר מכן, היה עורך האתר "על השולחן". במסגרת עבודתו כתב את הספר "100 המסעדות הטובות בישראל".

בשנת 2008 עבר לקבוצת ידיעות אחרונות, שם כתב וערך את מדורי האוכל, האופנה והתיירות של ynet. בשנים אלו הגיש את חדשות האוכל בתוכנית הבוקר של ערוץ 10. החל משנת 2015 אמון על מדור האוכל של מוסף g לסוף השבוע של גלובס. בשנת 2016 הקים את אתר המלצות האוכל "רקס" שמתמקד בהמלצות אוכל של שפים - וזאת במקביל לכתיבת מדריכי הערים של הוצאת סוויס.

בשנת 2019 החל בלימודי תואר שני ודוקטורט (במסלול ישיר) בבית הספר להיסטוריה על שם יעבץ באוניברסיטת תל אביב. מחקרו עוסק בזהות לאומית ומטבחים לאומיים במזרח אגן הים התיכון במאה ה-20. מלבד לימודי היסטוריה, למד לימודי תואר שני במנהל עסקים בקופנהגן ביזנס סקול ובאוניברסיטת ארהוס שבדנמרק וכן פסיכולוגיה חברתית באוניברסיטת קונסטנץ.

בשנת 2021 נבחר כאחד מ-5 השופטים הראשיים בדירוג 50 המסעדות הטובות במזרח התיכון וצפון אפריקה של מדריך 50 המסעדות הטובות בעולם.

## קישורים חיצוניים

* רועי ירושלמי באתר רקס

## הערות שוליים

קטגוריה:סגל גלובס
קטגוריה:סגל nrg
קטגוריה:בוגרי אוניברסיטת תל אביב
קטגוריה:מבקרי מסעדות ישראלים
קטגוריה:ישראלים ילידי צרפת
קטגוריה:בוגרי תיכון הראשונים (הרצליה)
קטגוריה:ישראלים שנולדו ב-1983
יחסי ניגריה–קניה

**יחסי ניגריה–קניה** הם היחסים הדו-צדדיים בין הרפובליקה הפדרלית של ניגריה לבין רפובליקת קניה.

## היסטוריה
בשנת 2013 ערך גודלאק ג'ונתן ביקור בניירובי. אוהורו קניאטה ביקר באבוג'ה ב-2014.

## הסכמים
קניה וניגריה חתמו על שבעה הסכמים שיגבירו את הקשרים הדו-צדדיים והמסחריים בין שתי המדינות. ההסכמים התייחסו לתיירות, מסחר והשקעה; נפט וגז, פטור לויזה לבעלי דרכון דיפלומטי; כריתת הסכמים בנושא מס כפול; חקלאות, בעלי חיים ודיג.

עסקאות אחרות כוללות שיתוף פעולה הדדי בין מכון שירות החוץ של קניה לבין האקדמיה לשירות החוץ של ניגריה.

כמו כן, נחתם כתב הגנה על שיתוף פעולה בשירות המשטרה, ויזות מרובות לחמש שנים לאנשי עסקים בולטים ומתקיים שיתוף פעולה בבקרה על סחר בסמים וחומרים פסיכוטרופיים.

מספר בולט של חברות ניגריות פועלות בקניה.

## סחר
היצוא הקנייתי לניגריה ירד ל-33 מיליון דולר אמריקני בשנת 2015 משיא של 37 מיליון דולר בשנת 2008, על פי הלשכה הלאומית לסטטיסטיקה של קניה.

באופן דומה, היבוא מניגריה ירד ל-555,000 דולר בלבד מ-1.95 מיליון דולר בתקופה המקבילה.

## ייצוא מחדש
ישנם מוצרים רבים מקניה בשוק הניגרי. מוצרים כגון פרחים ותה נקנים מבריטניה. מועצת העסקים המשותפת המליצה לשתי המדינות לבחון אפשרות לפתוח ערוץ מכירה ישיר של מוצרים אלה לניגריה.

## נציגויות דיפלומטיות
* ניגריה מחזיקה בקניה נציבות עליונה בניירובי.
* קניה מחזיקה בניגריה נציבות עליונה באבוג'ה.

קטגוריה:ערכים ללא קטגוריות פיזיות - יחסי חוץ
לאוד לוקסורי

**Loud Luxury** (בעברית: **לאוד לוקסורי**) הם הרכב מוזיקה אלקטרונית קנדי, המורכב מאנדיו פדיוק וג'ו דפאש.

## היסטוריה
ההרכב הוקם על ידי אנדיו פדיוק וג'ו דפאש עוד בהיותם תלמידי בית ספר.

בשנת 2017 הם עשו רמיקס של שיר Scared to Be Lonely. בשנת 2017 הם גם הוצאיו סינגל Body. השיר הגיע למקום גבוה במצעדי פזמונים במספר מדינות.

בשנת 2019 ובשנת 2020 הדואט זכה לפרס קנדי בתחום מוזיקה לריקודים.

בשנת 2020 ההרכב הוציא מיני-אלבום ראשון Nights Like This שהגיע למקום ה-55 במצעד פזמונים של איגוד תעשיית ההקלטות הקנדי. בשנת 2021 הם הוצאו מיני-אלבום נוסף.

## מצעדי פזמונים

## פרסים ומועמדויות

## קישורים חיצוניים
* 

## הערות שוליים

קטגוריה:אמני מוזיקה אלקטרונית
קטגוריה:מוזיקאים קנדים
קטגוריה:רמיקסרים
קטגוריה:צמדים מוזיקליים
קטגוריה:זוכי פרס ג'ונו
שורש 142

**שורש 142** או **צ'וֹנג בּוּ** (בסינית: **虫部**, פיניין: **Chóng bù**) הוא השורש המאה ארבעים-ושניים של הכתב הסיני. פירושו "**[[חרקים|חרק]]**" והוא אחד מתוך 29 (מתוך סך הכל 214 שורשי הקאנגשי) שורשים המורכבים משישה קווים.

במילון קאנגשי ישנם 1,067 תווים (מתוך 49,030) שניתן למצוא תחת שורש זה.

השורש  גם רומז לתולעת. וכתוצאה מכך, תווים שמשמען חיות זוחלות כגון זוחלים, חרקים, תולעים, דו-חיים ורכיכות מכילים בדרך כלל את שורש זה. התו 虫 משמש כצורה המפושטת של 蟲 בסינית מפושטת ויפנית ולעיתים אף בסינית מסורתית.

## התפתחות

קובץ:虫-oracle.svg|השורש בכתב עצמות הניחוש, (甲骨文, גְ'יָאגוּוֶן, פיניין: Jiǎgǔwén) מלפני 3,500 שנה
קובץ:虫-bronze.svg|השורש בכתב כתובות הברונזה, (גִ'ין וֶן; 金文; פיניין: Jīn wén) מלפני 2,500-3,000 שנה
קובץ:虫-seal.svg|השורש בכתב החותם הקטן (שְׂיָאוגְ'ווָאן, 小篆, xiǎozhuàn)


## תווים נגזרים

## לקריאה נוספת
* 

## קישורים חיצוניים

* מסד נתונים של Unihan - U+866B

קטגוריה:שורשים (כתב סיני)
אוגוסט אדיב פאשא

**אוגוסט אדיב פאשא** (בערבית: **أوغست أديب باشا**, בתעתיק מדויק: אוע'סת אדיב באשא; 2 באוגוסט 1859 – 9 ביולי 1936) היה ראש ממשלת לבנון הראשון.

## ביוגרפיה
אוגוסט אדיב נולד בקונסטנטינופול לאב מרוני מהר הלבנון ולאם איטלקייה ולמד בבית הספר ישועי ולאחר מכן באוניברסיטת סן-ז'וזף בבירות. בשנת 1875 עבר למצרים שם עבד במוסדות המקומיים. מתוך הערכה לעבודתו, העניקה לו המדינה את התואר פאשה. הוא גם היה אחד המייסדים של מפלגת האיחוד הלבנוני שנוסדה על ידי התפוצה הלבנונית בקהיר בשנת 1908, ודרשה להעניק ללבנון עצמאות מידי האימפריה העות'מאנית.

בסוף מלחמת העולם הראשונה, בשנת 1920, חזר אדיב ללבנון לאחר 25 שנה במצרים. קריסת האימפריה העות'מאנית, ששחררה את הערבים במזרח התיכון מהשלטון העות'מאני, היא שהניעה אותו לחזור ללבנון. בשנת 1926 הקימו שלטונות המנדט הצרפתי את מדינת לבנון. שארל דבאס הפך לנשיא לבנון ואוגוסט פאשה מונה ב־31 במאי 1926 לראש הממשלה הראשון. בדצמבר 1926 נסע אדיב לפריז כדי להשתתף בוועידה לפתרון בעיית החוב שהותירה האימפריה העות'מאנית. בינתיים, בלבנון, היה מאבק בין אמיל אדה ובשארה אל-ח'ורי, שביקשו לרשת אותו. אדיב לא עמד בלחץ הזה והתפטר מתפקידו ב-5 במאי 1927. ב-25 במרץ 1930 הוא מונה שוב לראש ממשלה. הוא כיהן בתפקיד עד 9 במרץ 1932.

אדיב מת מכוויות קשות ב־12 ביולי 1936 בהרובע השמיני של פריז לאחר שהפיל בטעות אש על השטיח בחדרו במלון.

## הערות שוליים

קטגוריה:ראשי ממשלת לבנון
A Second to Midnight

"**A Second to Midnight**" (בעברית: "**שנייה עד חצות**") הוא שיר שהוקלט על ידי הזמרת-יוצרת האוסטרלית קיילי מינוג, ביחד עם הזמר-יוצר הבריטי אולי אלכסנדר, שצוין בקרדיטים כחלק מההרכב המוזיקלי יירס אנד יירס. השיר יצא לאור ב-6 באוקטובר 2021. הוא נחשב לסינגל המוביל מתוך אלבום ההוצאה המחודשת של מינוג, *Disco: Guest List Edition*; הוצאה מחודשת של אלבום האולפן החמישה עשר שלה, *[[Disco (אלבום)|Disco]]* (2020). השיר נכלל גם במהדורת הדלוקס של אלבום האולפן השלישי של יירס אנד יירס, *Night Call* (2022).

## רקע וכתיבה
ב-21 ביולי 2020, הכריזה מינוג על צאת אלבום חדש שיקרא *[[Disco (אלבום)|Disco]]*, וחשפה את עטיפתו והסינגל הראשון מתוכו, "Say Something", שיצא לאור ב-23 ביולי. הסינגל השני, Magic", יצא לאור בספטמבר באותה השנה. לאחר יציאתו של "Real Groove" כסינגל האחרון מהאלבום, הוחלט שתצא מהדורה מחודשת, בו ייכלל "A Second to Midnight".

בסמוך לצאתו, עלה השיר לרשת הזרמת המדיה ספוטיפיי, תוך שהצליח לצבור שם למעלה מ-2.6 מיליון השמעות.

## וידאו קליפ
הווידאו קליפ הרשמי של השיר פורסם ב-6 באוקטובר 2021, בשידור חי והועלה לערוץ היוטיוב הרשמי של קיילי מינוג. בתחילת הקליפ, ניתן לראות את מינוג רוקדת לבדה בחדר חשוך כשגוף תאורה מאיר עליה. בהמשך, מצטרף אליה אולי אלכסנדר והשניים פוצחים בריקוד משותף, תוך ביצוע השיר עצמו.

נכון לאוקטובר 2021, מונה הצפיות של הקליפ עומד על למעלה מ-2 מיליון צפיות.

## מיקומי שיא

## היסטוריית יציאות לאור

## קישורים חיצוניים

## הערות שוליים

קטגוריה:שירי קיילי מינוג
קטגוריה:שירי יירס אנד יירס
קטגוריה:שירים באנגלית
קטגוריה:שירים שנכתבו על ידי קיילי מינוג
קטגוריה:סינגלים בהוצאת BMG רייטס מנג'מנט
סיפורה של בולשת

**סיפורה של בולשת** (באנגלית: **The FBI Story**) הוא סרט קולנוע אמריקאי משנת 1959 בבימויו של מרווין לרוי, עם ג'יימס סטיוארט וורה מיילס בתפקידים הראשיים.

התסריט מבוסס על הספר "The FBI Story: A Report to the People" של דון וויטהד  משנת 1956.

הספר והסרט מתארים את הקמתו והתפתחותו של ה-FBI מארגון קטן בשנת 1924 (הלשכה לחקירות) עד לארגון עם אלפי מועסקים בשנים לאחר מלחמת העולם השנייה. הסרט למעשה משמשה כסרט הסברה לארגון והוא נעשה בתמיכת ה-FBI ובעיקר בתמיכתו של ג'ון אדגר הובר שמופיע בהופעת קמע בסרט. המקרים המתוארים בו הם אמיתיים. הסרט מלווה בקולו של ג'יימס סטיוארט שמשחק בתפקיד ראשי כאיש FBI שהתפתח ביחד עם הארגון.

## תקציר העלילה
הסרט מתחיל בתיאור הפשע של ג'ק גרהאם (ניק אדמס) בשנת 1955 . הוא ליווה את אמו לנמל התעופה בדנבר, הניח במזוודתה פצצה מושהית והחתים אותה על ביטוח חיים בסך 37,500 דולר. המטוס התפוצץ וכל נוסעיו ואנשי הצוות נספו. בעבודה מאומצת הצליחו אנשי ה-FBI במחלקות השונות לתפוס אותו והוא הודה ולאחר משפט הוצא להורג.

מייקל "צ'יפ" הרדסטי (ג'יימס סטיוארט) עבד בשנת 1924 בסניף קטן של (הלשכה לחקירות) בנוקסוויל, טנסי. שם הציע נישואין ללוסי (ורה מיילס) שעבדה כספרנית והתנתה את הסכמתה בכך שיעזוב את ה-FBI. לאחר הנישואין הם הגיעו לוושינגשטון לירח דבש ואז השתתף צ'יפ בישיבה עם המפקד החדש ג'ון אדגר הובר שסיפר על תוכניותיו להפוך את הארגון לארגון גדול שיילחם בפשעים למיניהם. הוא חזר ללוסי מלא התלהבות והיא הסכימה שיישאר בארגון לשנה שהתארכה לשנים רבות.

הם עברו לאוקלהומה שם היה צ'יפ סוכן סמוי שנלחם בהצלחה בקו קלוקס קלאן וכן פיצח מקרי רצח של ילידים אינדיאנים. לאחר ששני אנשי FBI נהרגו בקרב יריות עם פרנק נאש , הוחלט לצייד את סוכני ה-FBI בנשק.

ב-1934 השתתף צ'יפ עם ידידו סם קרנדל (מארי המילטון) בקרב נגד בייבי פייס נלסון בו נהרג סם.

צ'יפ מתאר את השתתפותו בקרבות עם פושעים מפורסמים - ג'ון דילינג'ר, משין גאן קלי, בייבי פייס נלסון, אמא בארקר ועוד.

במלחמת העולם השנייה גדל ה-FBI מ-2,500 עובדים ל-5,000 והשתתף במעקב ובמעצר אחרי אזרחים ממוצא יפני, גרמני ואיטלקי שהיו יכולים לשמש כסוכני אויב. צ'יפ נשלח לדרום אמריקה לחלץ שולשה סוכני FBI שזהותם התגלתה ובהם ג'ורג' בנו של עמיתו המנוח סם.

בנם של צ'יפ ולוסי מתגייס לחיל הנחתים של ארצות הברית ונהרג בקרב איוו ג'ימה. לאחר המלחמה מתרכז ה-FBI בגילויו סוכנים של רוסיה בעת המלחמה הקרה וצ'יפ מתמנה לראש מבצע מוצלח לגלות סוכן רוסי בעת העברת חומר סודי.

## צוות השחקנים

## קישורים חיצוניים

* קדימון לסיפורה של בולשת, באתר יוטיוב
* אדגר הובר נואם בפני אנשי ה-FBI, באתר יוטיוב
* סצנת פיצוץ המטוס, באתר יוטיוב
* סצנת הפגישה בספרייה, באתר יוטיוב
* סיפורה של בולשת, באתר TCM

קטגוריה:ערכים שבהם תבנית בריטניקה אינה מתאימה
קטגוריה:סרטי 1959
קטגוריה:סרטים באנגלית
קטגוריה:סרטי ג'יימס סטיוארט
קטגוריה:סרטי האחים וורנר
קטגוריה:סרטי בלשים
קטגוריה:סרטי פשע אמריקאיים
קטגוריה:סרטים אמריקאיים מבוססי ספרים
קטגוריה:סרטי דרמה אמריקאיים